ANC: Cele moet dadelik ingryp ná politieke moorde | Netwerk24
KYK: Frylinck moker drie 6’e in laaste beurt
Die veelsydige Protea Robbie Frylinck, wat reeds met die bal sy stempel afgedruk het in die Bangladesj Premierliga, het sy spanmaats gewys dat hy ook ’n doeltreffende mokerman is.
Nadal beëindig Tiafoe se sprokie
Frances Tiafoe is nie ’n man wat bang is vir hardloop nie. Hy sit sy volle gewig agter elke hou, dink oor die hoeke waarteen hy die bal wil slaan en probeer homself gereeld uitdaag.
Dokter dwing Google om haar te ‘vergeet’
’n Nederlandse chirurg is nou die eerste mens in die Europese mediese bedryf wat die Europese Unie (EU) se “reg om vergeet te word” benut het om skadelike inligting oor haarself van die internet te laat verwyder.
OBK-personeel was glo angstig oor kleiner bonusse
Bonusse van die werknemers van die Openbare Beleggingskorporasie (OBK) is in sommige gevalle met soveel as 50% gesny, het die kommissie van ondersoek na die OBK Dinsdagmiddag gehoor.
Eskom ‘te groot om te misluk’ - Wêreldbank
Eskom is te groot om te misluk. Die Suid-Afrikaanse ekonomie sal swaar trek as die nutsmaatskappy, wat ’n groot kontantvloeikrisis het, finansieel in duie stort, sê die Wêreldbank.
Diefstal van R8 miljoen uit fonds vir lewende legendes
Die departement van kuns en kultuur het sy skok uitgespreek oor die nuus dat R8 miljoen na bewering uit die fonds van die Living Legends-erfenisprogram gesteel is.
Yvette Hardie word bekroon
Yvette Hardie, nasionale direkteur van Assitej SA, het die internasionale Mickey Miners-toekenning in New York ontvang.
Deur Susan Cilliers 12 Mei 2018 14:46
Die ANC het die “wrede, hartelose en koelbloedige moorde” op politici in Kwazulu-Natal (KZN) veroordeel.
Pule Mabe, nasionale ANC-woordvoerder, het Saterdag in ’n mediaverklaring gesê die party is geskok oor die “bose daad” wat tot die dood van drie gemeenskapslede in minder as ’n week gelei het.
“Die voortdurende moorde op gemeenskapsleiers in die provinsie laat die ANC diep bedroef.”
Bheki Cele. Foto: Craig Nieuwenhuizen.
Volgens Mabe is twee politieke leiers Vrydag in KZN doodgeskiet.
“Ons doen ’n beroep op die polisie om die moorde van die ANC se Msawenkosi ‘Maqatha-Qashana’ Mchunu in die Moses Mabhida-streek en die IFP se Sbuyiselo Dlamini in Ulundi te ondersoek.”
Mabe sê twee mans het Mchunu Vrydag by sy huis in Kwapata naby Pietermaritzburg geskiet. “Hulle het glo in sy huis gestorm en op hom losgebrand, sonder om ’n woord te sê. Hy is na ’n hospitaal gehaas, maar is later aan sy beserings dood.”
Mchunu was vanaf 1996 tot 1998 voorsitter van die ANC-jeugliga in die Natalse binneland. “Sy leierskapsvaardighede het daartoe gelei dat hy herverkies is tot die ANC-jeugliga se leierskap.”
Mchunu was vanaf 2000 tot 2011 ’n raadslid in Kwapata se wyk tien. Hy was nou provinsiale organiserende sekretaris van die South African National Civic Organisation.
Maandag is die ANC se Sifiso Cele, ’n Oshabeni-taktesourier by die Ray Nkonyeni-munisipaliteit aan die laer Suidkusstreek, voor sy familie vermoor.
Mabe sê die ANC doen nou ’n beroep op Bheki Cele, minister van polisie, om dringend by die naderende veiligheidskrisis in KZN in te gryp.
“Dis duidelik hier word nou op stelselmatige wyse van politieke leiers ontslae geraak om twyfel te saai met volgende jaar se demokratiese verkiesings. Die ANC doen ook ’n beroep op mense in KZN om te kalmeer en gewelddadige voorvalle by die polisie aan te meld, sodat diegene wat hierdie afskuwelike misdade pleeg, aangekeer kan word.”
Die ANC het sy meegevoel met die afgestorwenes se families betuig.
Meer oor: Bheki Cele | Kwazulu-Natal
Nog ’n politikus in KZN vermoor
KYK NOU: ‘Watson gee opdrag om Bosasa-inligting te vernietig’